***इश्केदरियां*** 2015 की एक बॉलीवुड रोमांटिक फ़िल्म है जिसका निर्देशन वी.के. प्रकाश ने किया है। इसके निर्माता राजेश बंगा (Rajesh Banga)हैं पर इसमें महाक्षय चक्रवर्ती और एवलिन शर्मा और मोहित दत्ता ने अभिनय किया है। पहले ये फ़िल्म बॉम्बे वेल्विट के साथ 15 मई 2015 को रिलीज़ होने वाली थी लेकिन बाद में इसे 29 मई को अकेले ही प्रदशित किया गया।

कहानी
-----

इश्केदारियां प्रेम, त्याग, परिवार के मूल्य व संबंधों की एक कहानी है। इस फ़िल्म में में महाक्षय चक्रवर्ती, एवलिन शर्मा और मोहित दत्ता हैं। एवलिन शर्मा इस फ़िल्म की मुख्य नायिका हैं जो लवलीन का किरदार निभा रही हैं। लवलीन व्यवसाय से एक टीचर है जो अपने दादा के स्कूल के लिए दान जमा करना चाहती है। महाक्षय चक्रवर्ती ने अगम दीवान का किरदार निभाया है जो की एक मिलियनेयर है और वह अपने काम को सबसे अधिक प्यार करता है। मोहित दत्ता ने इस फ़िल्म में एक उत्साही गायक का रोल किया है।

पात्र
-----

* महाक्षय चक्रवर्ती : (अगम दीवान)
* एवलिन शर्मा : (लवलीन)
* मोहित दत्ता : (अर्जुन)
* केविन डेव: (राहुल)
* सुहासिनी मूलय (Suhasini Mulay) : (दादी)
* रवि खेमू : (अर्जुन के पिता)
* यथार्थ ढोलकिया : (लड्डू)

समालोचना
--------

फ़िल्म को आलोचकों से मिले जुले रिव्यु और प्रतिक्रियाएं मिलीं। "टाइम्स ऑफ़ इंडिया" ने इस फ़िल्म को 5 में से 1.5 स्टार ये कहते हुए दिए , "इस बार एवलिन शर्मा तंग कपड़ों में नहीं दिखाई दीं लेकिन इनकी एक्टिंग अभी भी बहुत बुरी है। महाक्षय ने अच्छा अभिनय किया है लकिन ये फ़िल्म कुछ ज़्यादा ही थकाऊ है। इसका संगीत और उनकी लोकेशन्स ही इस फ़िल्म की सबसे अच्छी चीज़ें हैं। इसके अलावा बाकि सब कुछ साधारण है।""रेडिफ" की पैलोमा शर्मा (Paloma Sharma) ने लिखा ,"इश्केदारियां की समस्या ये है कि ये अच्छी होने के लिए उतनी बुरी नहीं है। ये वही पुरानी और नीरस कहानी से युक्त है। अपने आप में ही खोई हुई ये दर्शकों को भूल जाती है। इसके निर्माताओं को दर्शकों को जगाये रखने के लिये फ्री चाय देनी चाहिये।" इन्होंने इस फ़िल्म को 1.5/5 स्टार दिए। *द इंडियन एक्सप्रेस* ने इसे 5 में से 1 स्टार दिया और कहा की इस फ़िल्म को कहानी किसी पुरानी फ़िल्म की तरह है जिसमें आप ये अंदाज़ा लगा सकते हैं कि अंत में क्या होने वाला है पर फिर भी आपको इसे 2 घंटे तक देखना पड़ता है।"  *बुक माई शो* ने कहा , "लव स्टोरी स्वीट है पर घिसी पिटी कहानी और इमोशनल ड्रामा का ओवरडोज़ बहुत बोर करता है। शुरू होने के कुछ समय बाद ये अपना प्रभाव खो देती है।" *द इंडियन टॉक्स* ने इसे 4/5 स्टार्स दिए और पत्रों के अभिनय (एक्टिंग) की सराहना की।

प्रमोशन
-------

इस फ़िल्म को भारत के अनेक शहरों में प्रमोट किया गया। गायक आशीष कौर (Asees Kaur) के साथ ही फ़िल्म के अन्य प्रमुख पात्र भी उपस्थित रहे। फ़िल्म का इंदौर, भोपाल, पुणे, नागपुर, अमृतसर, नई दिल्ली, जयपुर आदि शहरों में प्रमोशन किया गया।

संगीत
-----

फ़िल्म के गाने जीत गांगुली, जयदेव कुमार, और बिलाल सईद द्वारा बनाये गए हैं जबकि फ़िल्म के बोल कुमार, कौसर मुनीर, मनोज मुन्तशिर (Manoj Muntashir) व बिलाल सईद ने लिखे हैं।

### टेक लिस्टिंग

| क्र॰ | शीर्षक | गीतकार | संगीतकार | गायक | अवधि |
| --- | --- | --- | --- | --- | --- |
| 1. | "जुदा" | कुमार | जयदेव कुमार | अरिजीत सिंह | 5:25 |
| 2. | "मोहब्बत यह" | अदनान चौधरी | बिलाल सईद | बिलाल सईद | 04:14 |
| 3. | "इश्केदारियां (टाइटल सॉन्ग)" | कौसर मुनीर | जीत गांगुली | अंकित तिवारी | 04:40 |
| 4. | "मोहब्बत यह (रिप्राइज वर्जन)" | बिलाल सईद पाकिस्तानी | बिलाल सईद , ब्लडलाइन | आशीष कौर (Asees Kaur) | 03:31 |
| 5. | "दस दे (Das Dae)" | कुमार | जयदेव कुमार | मोहित चौहान | 03:54 |
| 6. | "हुई मलंग" | कुनाल वर्मा,हर्ष लिम्बचिया | वेड शर्मा | आसीस कौर |   |
| **कुल अवधि:** | **24:19** |

सन्दर्भ
-------

1. ↑  "Ishqedarriyaan Cast & Crew:". *bollywoodhungama*. मूल से 1 अप्रैल 2015 को पुरालेखित. अभिगमन तिथि 1 April 2015.
2. ↑  "Mahaakshay: Evelyn's ISHQEDARRIYAAN role is tougher than mine!". *in.movies.yahoo*. 31 March 2015. मूल से 2 अप्रैल 2015 को पुरालेखित. अभिगमन तिथि 1 April 2015.
3. ↑  "'Ishqedarriyaan' release postponed to May 29" (Mid-day.com). Mid Day. मूल से 15 मई 2015 को पुरालेखित. अभिगमन तिथि 14 May 2015.
4. ↑  "Times of India".
5. ↑  "रीडिफ". मूल से 29 मई 2015 को पुरालेखित. अभिगमन तिथि 29 मई 2015.
6. ↑  "The Indian Express". मूल से 30 मई 2015 को पुरालेखित. अभिगमन तिथि 29 मई 2015.
7. ↑  "Book my Show". मूल से 29 मई 2015 को पुरालेखित. अभिगमन तिथि 29 मई 2015.
8. ↑  "The Indian Talks". मूल से 29 मई 2015 को पुरालेखित. अभिगमन तिथि 29 मई 2015.
9. ↑  "Ishqedarriyaan Cast & Crew:". *indianexpress*. मूल से 18 अप्रैल 2015 को पुरालेखित. अभिगमन तिथि 16 April 2015.

बाहरी कड़ियाँ
-------------

* *Ishqedarriyaan*  इंटरनेट मूवी डेटाबेस पर
* फेसबुक पर इश्केदारियां
* ट्विटर पर इश्केदारियां
* इंस्टाग्राम पर इश्केदारियां

साँचा:V. K. Prakash

y